‘ছাবা’ নিয়ে স্বরার খোঁচা!

ভিকি কৌশলের ‘ছাবা’ দেখে ফুঁসে উঠেছেন অভিনেত্রী স্বরা ভাস্কর। তীব্র কটাক্ষ করতে পিছপা হননি তিনি। ছবিটি মারাঠা সাম্রাজ্যের প্রতিষ্ঠাতা ছত্রপতি শিবাজীর জ্যেষ্ঠ পুত্র মারাঠা রাজ সম্ভাবীর জীবনের ওপর তৈরি হয়েছে। ইতিমধ্যেই ছবিটি বক্স অফিসে ঝড় তুলেছে। সোশ্যাল মিডিয়ায় আলোচনায় উঠে এসেছে এই ছবি। দীর্ঘদিন ছবির পর্দায় স্বরাকে দেখা যায় না। কিন্তু মাঝেমধ্যেই মন্তব্যের জেরে বিতর্কের শিরোনামে নিজেকে নিয়ে যেতে তিনি সিদ্ধহস্ত।
কিছুদিন আগে হিজাব পরে মৌলানার সঙ্গে দেখা করার জন্য সোশ্যাল মিডিয়ায় কটাক্ষের মুখে পড়েছিলেন স্বরা। এবার মহাকুম্ভ মেলায় পদপৃষ্ঠের প্রসঙ্গ টেনে ‘ছাবা’কে ‘হিন্দুত্বের অত্যাচার’ বলে কটাক্ষ করলেন। যার ফলে রোষানলে পড়তে হয়েছে তাঁকে সোশ্যাল মিডিয়ায়। তিনি লিখেছিলেন পৃথিবীতে এত ঘৃণা এবং গোঁড়ামি দেখে আমি বিরক্ত। অথচ সোশ্যাল মিডিয়ায় একেই দেশপ্রেম বলে চালিয়ে যাওয়া হয়। ৫০০ বছর আগে হিন্দুদের উপর ঘটে যাওয়া ঘটনার সঙ্গে কাল্পনিক ধ্যান-ধারণা মেশানো ছবি দেখে দর্শকরা বেজায় খুব চলছে অথচ অফ ব্যবস্থাপনার ফলে পথোপেষ্ট হয়ে যে ভয়াবহ মৃত্যুর ঘটনা ঘটে গেল সেটা নিয়ে কারো হুশ নেই এসব দেখে মনে হয় সমাজের মূল এবং মস্তিষ্কে মৃত্যু ঘটেছে। ছাড়া এই পোষ্টের পরই নেটপাড়া সরগরম।
শিবাজি সাওয়ান্তের মরাঠি উপন্যাস ‘ছাওয়া’ অবলম্বনে নির্মিত এই ছবিটিতে মুঘল বাহিনী কী ভাবে সম্ভাজির উপর অত্যাচার করেছে, তার বিবরণ তুলে ধরা হয়েছে। ছবিতে দাবি করা হয়েছে, সম্ভাজিকে সমস্ত দুর্গ এবং ধনসম্পদ সমর্পণ করতে এবং অবশেষে ইসলাম গ্রহণ করতে বলেন ঔরঙ্গজেব। কিন্তু তিনি তা করতে অস্বীকার করেন। ফলস্বরূপ, তাকে দেওয়া হয় মৃত্যদণ্ড।
ইতিহাস বিকৃত না করে সিনেমা তৈরি করার জন্য মহারাষ্ট্রের মুখ্যমন্ত্রীও পরিচালক লক্ষ্মণ উতরেকর এবং ভিকি কৌশলের ভূয়সী প্রশংসা করে পিঠ চাপড়ে দিয়েছেন। ভিকি কৌশল ও রশ্মিকা মান্দান্না অভিনীত ছবি ‘ছাবা’ পরিচালনা করেছেন লক্ষ্মণ উতেকর। এই ছবিতে ভিকি কৌশলের জোরালো অভিনয়ের প্রশংসায় পঞ্চমুখ সকলে। ছবিতে মুঘল সম্রাট ঔরঙ্গজেবের ভূমিকায় অভিনয় করা অক্ষয় খান্নাও একইভাবে ছাপ ফেলেছে।